

**Հրավեր հասարակական կազմակերպություններին մասնակցելու**

**«Մասնագիտական աջակցություն հասարակական կազմակերպությունների կազմակերպական զարգացման»**

**խորհրդատվական ծրագրին**

Հարգելի գործընկեր,

Եվրասիա համագործակցություն հիմնադրամը (ԵՀՀ), [«ՀԿ Դեպո» Հասարակական կազմակերպությունների զարգացում» ծրագրի](http://am.epfarmenia.am/am/current-programs/cso-depo/) շրջանակներում, քաղաքացիական հասարակության կազմակերպություններին (ՔՀԿ) հրավիրում է դիմել կարողությունների բարելավման մասնագիտական աջակցության ծրագրին։

ԱՄՆ ՄԶԳ աջակցությամբ իրականացվող [**ՀԿ Դեպո**](http://am.epfarmenia.am/am/current-programs/cso-depo/) **- Հասարակական կազմակերպությունների զարգացման ծրագրի** շրջանակներում մշակվել է Հայաստանի համար հարմարեցված ՔՀԿ**-**ների [կարողությունների զարգացման **գործիք**](http://www.hkdepo.am/hy/evaluationtool): Զարգացման գործիքի նպատակն է աջակցել ոչ-առևտրային կազմակերպությունների կազմակերպական կարողությունների գնահատմանը և զարգացմանը։ ԵՀՀ-ը հրավիրում է հասարակական կազմակերպություններին դիմել կարողությունների զարգացման մասնագիտական աջակցության ծրագրին։

ՔՀԿ**-**ների [կարողությունների զարգացման գործիքը](http://www.hkdepo.am/hy/evaluationtool) հնարավորություն է տալիս ոչ առևտրային կազմակերպություններին բացահայտել կարիքները` կառավարման, վարչարարության, հաղորդակցային և մարկետինգային, համագործակցային հմտությունների, ֆոնդահայթայթման, մարդկային ռեսուրսների, ծրագրերի և ֆինանսական կառավարման բնագավառներում: Գործիքի օգնությամբ կարելի է գնահատել է ՔՀԿ-ների համար անհրաժեշտ կանոնակարգերի, փաստաթղթերի առկայությունը և աշխատակազմի ընկալումը նշված համակարգերում առկա կարիքների վերաբերյալ։

Գնահատումը սովորաբար տևում է 4 ժամ։ Արդյունքում մասնակիցները ստանում են հստակ պատկերացում իրենց կազմակերպության համակարգերի, կարողություննների, ինչպես նաև զարգացման հնարավոր ուղիների մասին։

Վերլուծելով գնահատման արդյունքները՝ ԵՀՀ-ի փորձագետները առաջարկություններ կմշակեն և կտան հանձնարարականներ նշված գործառույթներում կազմակերպական կարողությունների հետագա զարգացման համար։

Ընտրված ՔՀԿ-ներին խորհրդատվությունը կտրամադրվի երկու փուլով: Կազմակերպության համար խորհրդատուի աջակցությամբ կկազմակերպվի կազմակերպական 6 համակարգերի քննարկում` կազմակերպական զարգացման գործիքի կիրառմամբ, ինչպես նաև կտրամադրվի զարգացման ենթակա ոլորտների և առաջարկությունների ամփոփ նկարագիր:

Եթե ցանկություն ունեք վերագնահատել Ձեր կազմակերպության կարողությունները` կազմակերպական կարողությունների և համակարգերի քննարկման, զարգացման ենթակա ուղղությունները բացահայտելու և հետագա գործողությունների պլան մշակելու միջոցով, ապա ԵՀՀ Ծրագրի ղեկավար Գայանե Մկրտչյանին [gmkrtchyan@epfound.am](mailto:gmkrtchyan@epfound.am) էլ. հասցեով ուղարկեք կից ներկայացված դիմումի ձևը՝ թեմայի տողում նշելով «Կազմակերպական զարգացման հայտ,  *Ձեր* *ՔՀԿ-ի անունը»* ։

Խորհրդատվության պայմանները.

Կազմակերպական կարողությունների բարելավման գործընթացը կազմակերպվում է ՀԿ ոլորտում փորձված մասնագետների օգնությամբ։ Մասնագետների կազմին կարող եք ծանոթանալ ՀԿ Դեպո պորտալում` <http://www.hkdepo.am/hy/experts>։ Խորհրդատվությունը կարող է տրամադրվել 2016 թ.-ի հունվար ամսից սկսած։

* ԵՀՀ-ն ՀԿ Դեպո ծրագրի շրջանակներում ապահովում է խորհրդատվության մատուցման հիմնական ծախսերը, ներառյալ խորհրդատուի հոնորարը, փոխադրավարձը, անհրաժեշտության դեպքում՝ գիշերակացի ծախսերը։
* Ընտրված ՔՀԿ-ն որպես ներդրում պիտի տրամադրի 60.000-80.000 ՀՀ դրամի չափով։ Ներդրումը կխորհրդանշի ՔՀԿ-ի պատրաստակամությունը՝ անցնել գործընթացի փուլերով:
* Կազմակերպությունները կընտրվեն մրցութային կարգով։

Հարցերի դեպքում կարող եք դիմել ԵՀՀ Ծրագրի ղեկավար Գայանե Մկրտչյանին` 095-25-15-68 հեռախոսահամարով կամ [gmkrtchyan@epfound.am](mailto:gmkrtchyan@epfound.am) էլ. փոստով։

*«ՀԿ Դեպո – Հասարակական կազմակերպությունների զարգացման ծրագիրն» իրականացվում է ԱՄՆ միջազգային զարգացման գործակալության աջակցությամբ։ Ծրագրի նպատակն է Հայաստանի քաղաքացիական հասարակության կառույցները զարգացնել այնպես, որ նրանք դառնան երկրում բարեփոխումների գործընթացներին աջակցող կայուն գործիչներ։*

|  |  |
| --- | --- |
| **Դիմում «Մասնագիտական աջակցություն հասարակական կազմակերպությունների կազմակերպական զարգացման» ծրագրին** | |
| ՔՀԿ անվանումը |  |
| Կոնտակտներ`  Ղեկավարի անուն, ազգանուն -  Հեռախոս -  Էլ. Փոստ -  Վեբ կայք -  Սոցիալական մեդիայում հղումներ -  (և այլն) |  |
| Ե՞րբ է հիմնադրվել կազմակերպությունը։ |  |
| Որո՞նք են գործունեության հիմնական ոլորտները։ |  |
| Ովքե՞ր են շահառուները։ |  |
| Ի՞նչ շոշափելի արդյունքներ է ունեցել կազմակերպությունը մինչ օրս (3-5 օրինակ)։ |  |
| Կազմակերպության տեսլականը, եթե ձևակերպված է։ |  |
| Կազմակերպության առաքելությունը, եթե ձևակերպված է։ |  |
| Կազմակերպության ֆինանսական աղբյուրները (դրամաշնորհներ, ծառայություններ, պետական կառույցներ, մասնավոր սեկտոր և այլն) |  |
| Այս պահին իրականացվող ծրագրերը (ծրագրի անվանումը, ոլորտը, բյուջեն) |  |
| Արդյո՞ք պլանավորում եք նոր ծրագրերի իրականացում մոտ ապագայում (առաջիկա 1-2 տարիների համար)։ Եթե այո՝ նշեք ոլորտը և մոտավոր բյուջեն։ |  |
| Քանի աշխատակից ունի կազմակերպությունը`  ա) հաստիքային  բ) պայմանագրային  գ) կամավոր |  |
| Քանի՞ ժամ/օր կարող եք տրամադրել զարգացման գործընթացին ամբողջ աշխատակազմով։ |  |
| Մասնակցե՞լ եք արդյոք կազմակերպական կարողությունների վերլուծության, գնահատման և զարգացման այլ գործընթացների։ Եթե այո, համառոտ նկարագրեք գործընթացը. երբ է տեղի ունեցել և արդյունքները, եթե առկա են։ |  |
| Ինչու՞ եք կարևորում կազմակերպական զարգացման գործընթացը։ |  |
| Որո՞նք են Ձեր ՔՀԿ-ի առաջնային կազմակերպական խնդիրները։ |  |
| Ի՞նչ կտա կազմակերպությանը այդ խնդիրների լուծումը։ |  |
| Կազմակերպության մասին այլ ինֆորմացիա, որ խիստ կարևորում եք։ |  |
| Պատրա՞ստ եք արդյոք ներդնել 60 000 – 80 000 ՀՀ դրամ գործընթացը կազմակերպելու համար։ |  |
| «ՀԿ դեպո» ծրագրի այլ հնարավորություններից օգտվելու համար, կարող եք հետևել [www.hkdepo.am](http://www.hkdepo.am) պորտալին, անդամագրվել ծրագրի ֆեյսբուքյան էջին` [https://www.facebook.com/csodepo](https://www.facebook.com/csodepo%20) կամ հետևել ԵՀՀ նորություններին հետևյալ կայքում` http://www.epfarmenia.am/ | |